A Bizottság 455/95/EK rendelete
(1995. február 28.)
a vaj intervenciós hivatalok által történő felvásárlásának tekintetében az 1547/87/EGK és az 1589/87/EGK rendelet módosításáról, valamint bizonyos fogyasztói kategóriák és iparágak részére a csökkentett áron történő vajbeszerzéshez és értékesítéshez nyújtott támogatás tekintetében a 2191/81/EGK és az 570/88/EGK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb Ausztria, Finnország és Svédország csatlakozási okmányával módosított, a tej- és tejtermékpiac közös szervezéséről szóló, 1968. június 27-i 804/68/EGK tanácsi rendeletre [1] és különösen annak 6. cikke (6) bekezdésére, 7a. cikke (1) bekezdésének első albekezdésére, 7a. cikke (3) bekezdésére, 12. cikke (3) bekezdésére és 28. cikkére,
mivel a legutóbb a 2045/91/EGK rendelettel [2] módosított, a vaj- és tejszínpiaci intervenció általános szabályainak megállapításáról szóló, 1968. július 15-i 985/68/EGK tanácsi rendeletet [3] a 2807/94/EK tanácsi rendelet [4] 1995. március 1-jétől kezdődően hatályon kívül helyezte; mivel a 985/68/EGK rendeletben szereplő szabályok némelyikét belefoglalták a legutóbb a 2807/94/EK rendelettel módosított 804/68/EGK rendelet 6. cikkébe; mivel a legutóbb a 393/94/EK rendelettel [5] módosított, a vaj- és tejszínpiaci intervencióra vonatkozó alkalmazási szabályok részletes megállapításáról szóló, 1969. április 14-i 685/69/EGK bizottsági rendeletet [6] annak módosításakor a 985/68/EGK rendelet hatályon kívül helyezése miatt újrafogalmazták; mivel ennek eredményeképpen 1995. március 1-jétől kezdődően a 685/69/EGK bizottsági rendelet is hatályát vesztette;
mivel a legutóbb az 1634/94/EK rendelettel [7] módosított, az intervenciós vaj felvásárlása tekintetében a 777/87/EGK rendelet alkalmazására vonatkozó részletes szabályok megállapításáról szóló, 1987. június 3-i 1547/87/EGK bizottsági rendelet [8], a legutóbb a 3337/94/EK rendelettel [9] módosított, a vajnak az intervenciós hivatalok számára pályázati úton történő értékesítéséről szóló, 1987. június 5-i 1589/87/EGK bizottsági rendelet [10], a legutóbb a 3337/94/EK rendelettel módosított, a nonprofit intézmények és szervezetek vajbeszerzéséhez nyújtott támogatásról szóló, 1981. július 31-i 2191/81/EGK bizottsági rendelet [11], valamint a legutóbb a 3337/94/EK rendelettel módosított, a vaj csökkentett áron történő értékesítéséről, valamint a cukrászati termékek, fagylalt és egyéb élelmiszerek előállítása során felhasznált tejszínre, vajra és vajkoncentrátumra nyújtott támogatásról szóló, 1988. február 16-i 570/88/EGK bizottsági rendelet hivatkozásokat tartalmaz a 985/68/EGK és a 685/69/EGK rendelet rendelkezéseire; mivel a fent említett rendeleteket a 804/68/EGK és az 1995. március 1-jétől alkalmazandó 454/95/EK [12] bizottsági rendeletre történő hivatkozások behelyettesítésével kell módosítani; mivel továbbá az 1589/87/EGK rendeletet úgy kell módosítani, hogy azt a vajat is fel lehessen vásárolni intervenció útján, amelyet nem a felvásárló intervenciós hivatal székhelye szerinti tagállamban gyártottak, és az 1547/87/EGK rendeletben szereplő, a 777/87/EGK [13] bizottsági rendeletre történő hivatkozást ki kell javítani;
mivel a 2191/81/EGK rendelet megállapítja, hogy a vaj felvásárlásához annak minimum zsírtartalmától függetlenül egyforma összegű támogatást kell nyújtani; mivel az eladott mennyiséget és a vaj piacának helyzetét tekintve csökkenteni kell a 82 %-os minimum zsírtartalmú vajra nyújtott támogatást, és meg kell határozni egy erre a támogatásra alkalmazható együtthatót a 80 %-os minimum zsírtartalmú vaj esetében; mivel a támogatás a vaj szállítójának írásbeli kérelme alapján, és egy egy hónapig érvényes számozott utalvány bemutatása ellenében nyújtható; mivel a tagállamoknak meg kell adni azt a lehetőséget, hogy az adminisztratív munka megkönnyítése érdekében az utalvány érvényességét három naptári hónapra meghosszabbítsák;
mivel a Tej- és Tejtermékpiaci Irányítóbizottság az elnöke által meghatározott határidőn belül nem nyilvánított véleményt,
ELFOGADTA EZT A RENDELETET:
1. cikk
(1) Az 1547/87/EGK rendelet a következőképpen módosul:
a) Az 1. cikk (1) bekezdésének második albekezdésében szereplő "685/69/EGK rendelet 2. cikke (2) bekezdésének utolsó albekezdése" hivatkozás helyébe a "454/95/EK rendelet 4. cikkének (5) bekezdése" lép.
b) A 2. cikk a következőképpen módosul:
1. az első mondatban a "777/87/EGK rendelet 1. cikkének (4) bekezdése" hivatkozás helyébe a "777/87/EGK rendelet 1. cikkének (3) bekezdése" lép;
2. az első francia bekezdésben a "985/68/EGK rendelet 1. cikkének (3) bekezdése" hivatkozás helyébe a "804/68/EGK rendelet 6. cikkének (1) bekezdése" lép.
c) A 4. cikk (1) bekezdésének második albekezdése az alábbi francia bekezdéssel egészül ki:
"- amennyiben a 2. cikk első francia bekezdésében említett minőségű vajra vonatkozó ügyletek nem érintenek egy kielégítően nagy mennyiséget ahhoz, hogy reprezentatívnak legyenek tekinthetők, az elegendő számú tranzakcióval rendelkező vaj ára és a 2. cikkben említett árak közötti arány meghatározásának kritériuma."
d) Az 5. cikk második francia bekezdése helyébe a következő rendelkezés lép:
"- azon vajmennyiség, amelynek értékesítése ajánlattételhez van kötve, és amelyet a 454/95/EK rendelet 4. cikkének (5) bekezdésével összhangban rögzítettek."
(2) Az 1589/87/EGK rendelet a következőképpen módosul:
a) Az 1. cikk második és harmadik albekezdése helyébe a következő rendelkezés lép:
"A 445/95/EK rendelet I. címét kell alkalmazni az e rendelet szerinti beszerzésekre, a 2. cikk c) pontja, a 4. cikk (5) bekezdése és az 5. cikk (1) bekezdése kivételével."
b) A 3. cikk a következőképpen módosul:
i. Az (1) bekezdés második francia bekezdése helyébe a következő rendelkezés lép:
"amennyiben írásban vállalják, hogy betartják a 454/95/EK rendelet 5. cikke (3) bekezdését."
ii. A második bekezdés helyébe a következő rendelkezés lép:
"(2) Az érdekelt felek a tagállam intervenciós hivatala által kiírt pályázati felhíváson átvételi értesítés ellenében benyújtott vagy írásos pályázat vagy bármilyen egyéb írásos kommunikáció útján vesznek részt."
c) A 7. cikk (1) bekezdésének c) pontja helyébe a következő rendelkezés lép:
"d) A hűtőraktár, ahová le kell szállítani."
d) A 9. cikk a következő szövegrésszel egészül ki:
"feltéve, hogy a 454/95/EK rendelet 2. cikkében megállapított feltételek teljesültek."
(3) A 2191/81/EGK rendelet a következőképpen módosul:
a) Az 1. cikk (3) bekezdése b) pontjának első francia bekezdése helyébe a következő szöveg lép:
"- olyan vaj, amely a gyártó tagállamban megfelel a 804/68/EGK rendelet 6. cikkének (2) bekezdésében megállapított feltételeknek, valamint a 454/95/EK rendelet II. mellékletében felsorolt nemzeti minőségi besorolás követelményeinek, és amelynek csomagolása megfelelő jelöléssel van ellátva."
b) A 2. cikk (1) bekezdése helyébe a következő rendelkezés lép:
"(1) A támogatás összege 100 kg vajra 139 ECU.
A 804/68/EGK rendelet 6. cikke (2) bekezdésének harmadik francia bekezdésében említett vaj esetében az előző albekezdésben megállapított támogatás összegét meg kell szorozni 0,9756-tal.
Amennyiben a támogatás összege megváltozik, az új összeget minden olyan vajszállításra alkalmazni kell, amelyre azon utalvány alapján került sor, amely az új összeg megállapításának hónapját követő hónapra érvényes.
Mindazonáltal, a több mint egy hónapig érvényes utalványok esetén, ha az új összeget az utalvány érvényességének utolsó hónapját megelőzően állapítják meg, az új összeg minden olyan vajszállításra érvényes, amelyre az új összeg megállapításának hónapját követő hónap kezdete után került sor."
c) A 3. cikk (5) bekezdése helyébe a következő rendelkezés lép:
"(5) Az utalvány a rajta feltüntetett naptári hónapra érvényes. Az átvételre azonban a megelőző hónap 20. napjától az utalványon feltüntetett naptári hónapot követő hónap 10. napjáig sor kerülhet.
Az előző albekezdés ellenére, a tagállamok rendelkezhetnek úgy is, hogy egy utalvány két vagy három naptári hónapig érvényes. Ebben az esetben az érvényesség hónapjait fel kell tüntetni az utalványon, és az átvételre az érvényesség első hónapját megelőző hónap 20. napjától az érvényesség utolsó hónapját követő hónap 10. napjáig kerülhet sor."
(4) "Az 570/88/EGK rendelet 1. cikke (1) bekezdése a) pontjának első mondata helyébe a következő szöveg lép:
a) a közvetlenül és kizárólag pasztörizált tejszínből gyártott vaj, és amely a gyártó tagállamban eleget tesz a 804/68/EGK rendelet 6. cikkének (2) bekezdésében megállapított feltételeknek, valamint a 454/95/EK rendelet II. mellékletében felsorolt nemzeti minőségi besorolás követelményeinek, és amelynek csomagolása megfelelő jelöléssel van ellátva."
2. cikk
Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.
Ezt a rendeletet 1995. március 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1995. február 28-án.